બસ આયુર્વેદની બાબતમાં આજ બન્યું, આયુર્વેદને ડોશીમાંના વૈદા અને દાદીમાંની પોટલીઓના નામે એટલું બધું લોકભોગ્ય બનાવી દેવાયું કે આ પારસમણી એક કાટમાળની જેમ ભુલાયો. જેમ ચંદનની કિમત સમજ્યા વગર એને ચૂલો બાળવા વપરાય જેમ ભોજપત્રને સળગાવી ચા બનાવવામાં આવે બસ એમજ આયુર્વેદનું સાચું મહત્વ લોકોમાંથી ભુલાઈ ગયું. એમાંય સોશિયલ મીડિયાએ દાટ વાળ્યો, ડાયાબીટીસના ચૂર્ણો, એમાં પીવાના ઉકાળા, તુઘલખી નુસખાઓ, હદય રોગ –સ્વાઇન ફ્લ્યુથી બચવાના ઉપાયો આયુર્વેદના નામે ફરવા શોમાંડ્યા.